CELEX: 52015JC0027
Language: lv
Date: 2015-07-01
Title: Kopīgs priekšlikums PADOMES REGULA, ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā

EIROPAS KOMISIJA
            Briselē, 1.7.2015
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Kopīgs priekšlikums
            PADOMES REGULA,
            ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā
            
               
         
         
            
               PASKAIDROJUMA RAKSTS
            
            
               (1)Padome 2011. gada 2. martā pieņēma Regulu (ES) Nr. 204/2011 par ierobežojošiem pasākumiem saistībā ar situāciju Lībijā, lai īstenotu pasākumus, kas paredzēti 2011. gada 28. februāra Lēmumā 2011/137/KĀDP. 
            
            
               (2)Ar Padomes Lēmumu (KĀDP) XXX/2015 ir pilnībā pārskatītas Lēmuma 2011/137/KĀDP II un IV pielikumā uzskaitītās personas un vienības. Ar minēto lēmumu ierobežojošie pasākumi, kas noteikti ar Lēmumu 2011/137/KĀDP, un to grozījumi ir konsolidēti jaunā juridiskā aktā. Regula 204/2011 tiek grozīta, lai ņemtu vērā attiecīgos Lēmuma (KĀDP) XXX/2015 elementus.
            
            
               (3)Ir vajadzīga turpmāka Savienības rīcība, lai īstenotu minēto grozījumu.
            
            
               (4)Tāpēc Savienības Augstajai pārstāvei ārlietās un drošības politikas jautājumos un Eiropas Komisijai būtu jāierosina attiecīgi grozīt Regulu (EK) Nr. 204/2011.
            
            
               2015/0143 (NLE)
            
            
               Kopīgs priekšlikums
            
            
               PADOMES REGULA,
            
            
               ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 215. pantu,
            
            
               ņemot vērā Padomes Lēmumu 2011/137/KĀDP (2011. gada 28. februāris) par ierobežojošiem pasākumiem saistībā ar situāciju Lībijā
                  1
               ,
            
            
               ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
            
            
               tā kā:
            
            
               (1)Ar Padomes Regulu (ES) Nr. 204/2011
                  2
                tiek īstenoti daži pasākumi, kas paredzēti Lēmumā 2011/137/KĀDP.
            
            
               (2)Ar Padomes Lēmumu (KĀDP) XXX/2015 ir pilnībā pārskatītas Lēmuma 2011/137/KĀDP II un IV pielikumā uzskaitītās personas un vienības. Ar minēto lēmumu arī ierobežojošie pasākumi, kas noteikti ar Lēmumu 2011/137/KĀDP, un to grozījumi ir konsolidēti jaunā juridiskā aktā. Ir vajadzīgs Regulas 204/2011 tehnisks grozījums, lai to saskaņotu ar Lēmumu (KĀDP) XXX/2015. 
            
            
               (3)Uz šo grozījumu attiecas Līgums par Eiropas Savienības darbību, un tādēļ ir nepieciešamas Savienības līmeņa reglamentējošas darbības šā grozījuma īstenošanai, jo īpaši, lai nodrošinātu to, ka uzņēmēji visās dalībvalstīs to piemēro vienādi.
            
            
               (4)Tāpēc būtu attiecīgi jāgroza Regula (ES) Nr. 204/2011, 
            
            
         
         
            
               IR PIEŅĒMUSI ŠO REGULU.
            
            
               1. pants
            
            
               Regulu (ES) Nr. 204/2011 groza šādi:
            
            
            
               1)regulas 3. panta 2. punkta c) apakšpunktu aizstāj ar šādu:
            
            
            
            
               “c) tehniskas palīdzības, finansējuma vai finanšu palīdzības sniegšanai saistībā ar 
            
            
               i) 
                     militāro aprīkojumu, ieskaitot ieročus un ar tiem saistītus materiālus, uz kuriem neattiecas b) apakšpunkts un kuri ir paredzēti vienīgi tam, lai sniegtu palīdzību Lībijas valdībai drošības vai atbruņošanās jomā, un ko iepriekš apstiprinājusi Sankciju komiteja,
            
            
               ii) 
                     neletālu militāro aprīkojumu, kas paredzēts vienīgi, lai sniegtu palīdzību Lībijas valdībai drošības vai atbruņošanās jomā;”;
            
            
               2. pants
            
            
               2)
                     regulas 8. panta 1. punkta ievada daļu aizstāj ar šādu:
            
            
               “Atkāpjoties no 5. panta, attiecībā uz II un VI pielikumā uzskaitītajām personām, vienībām un struktūrām IV pielikumā uzskaitītās dalībvalstu kompetentās iestādes var atļaut konkrētu iesaldēto līdzekļu vai saimniecisko resursu atbrīvošanu, ja tiek izpildīti šādi nosacījumi:”;
            
            
               3)
                     regulas 8. panta 1. punkta c) apakšpunktu aizstāj ar šādu:
            
            
            
               “c) 
                     apgrūtinājums vai spriedums nav II vai III pielikumā norādītās personas, vienības vai struktūras interesēs;”;
            
            
               4)
                     regulas 8. panta 2. punkta c) apakšpunktu aizstāj ar šādu:
            
            
            
               "c)
                     lēmums nav II vai III pielikumā norādītās fiziskās vai juridiskās personas, vienības vai struktūras interesēs;";
            
            
         
         
            
               5)
                     regulas 8.b panta 2. Punkta a) apakšpunktu aizstāj ar šādu:
            
            
               "a)
                     attiecīgā kompetentā iestāde ir noteikusi, ka maksājums nav 5. panta 2. punkta pārkāpums;".
            
            
            
               3. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        OV L 58, 3.3.2011., 53. lpp.
               
               
                  
                     (2)
                  
                        Padomes Regula (ES) Nr. 204/2011 (2011. gada 2. marts) par ierobežojošiem pasākumiem saistībā ar situāciju Lībijā (OV L 58, 3.3.2011., 1. lpp.).